ປາ​ກີ​ສຖາ​ນໃຫ້ ພວກ​ວິສະວະກອນຈີນ ຖ່າຍຮູບ​ເອົາ ເຮືອບິນເຮ​ລິ​ຄອບເຕີ ທີ່ຕົກ
ສຫລ ວ່າ ໜ່ວຍສຶບລັບ​ປາ​ກີ​ສຖາ​ນ​ໄດ້​​ອະນຸຍາດ ໃຫ້ພວກ​ນັກ​ວິສະວະກອນຈີນ ຖ່າຍຮູບ​ເອົາເຮ​ລິ​ຄອບເຕີຂອງສະຫະລັດ ທີ່ສາມາດຫຼົບຫຼີກ​​ເຣດາ​ໄດ້.
ລາຍງານຂ່າວໜັງສືພິມກ່າວວ່າ ມີທ່າທາງວ່າ ພວກນັກວິສະວະກອນຊາວຈີນ ໄດ້ຮັບ ອະນຸຍາດໃຫ້ໄປເບິ່ງຊາກເຮືອບິນເຮລິຄອບເຕີ ທີ່ຫລີກເຣດາໄດ້ຂອງສະຫະລັດ ລໍາທີ່ ຕົກລົງໃນລະຫວ່າງການບຸກເຂົ້າສັງຫານນາຍ Osama bin Laden ນັ້ນ ບັນດາເຈົ້າໜ້າທີ່ສະຫະລັດໄດ້ບອກພວກນັກຂ່າວວ່າ ພວກໜ່ວຍສຶບລັບຂອງ Pakistan ໄດ້ອະນຸຍາດໃຫ້ພວກນັກວິສະວະກອນຈີນ ຖ່າຍຮູບເອົາເຮລິຄອບເຕີລໍານັ້ນ ທີ່ຕິດຕັ້ງ ເຄື່ອງເທັກໂນໂລຈີພິເສດ ທີ່ຊ່ວຍໃຫ້ສາມາດຫຼົບຫຼີກເຣດາ ໄດ້ນັ້ນ ກອງກໍາລັງຂອງສະຫະລັດທີ່ປະກອບສ່ວນໃນການປະຕິບັດການເມື່ອວັນທີ່ 2 ເດືອນ ພຶດສະພານັ້ນ ໄດ້ພະຍາຍາມຈະທໍາລາຍເຮລິຄອບເຕີລໍານັ້ນ ຫຼັງຈາກທີ່ມັນຕົກລົງໃສ່ ຝາກໍາແພງອ້ອມບໍລິເວນເດີ່ນບ້ານຂອງຫົວໜ້າກຸ່ມ al-Qaida ໃນເມືອງ Abbotabad ນັ້ນ, ແຕ່ວ່າຊິ້ນສ່ວນຫາງຂອງເຮລິຄອບເຕີ ຍັງຢູ່ໃນສະພາບດີເປັນສ່ວນໃຫຍ່ ປາກີສຖານມີສາຍພົວພັນທີ່ໃກ້ຊິດກັບຈີນ ແລະໄດ້ກ່າວໃຫ້ຮ່ອງຮອຍບໍ່ດົນຫລັງຈາກ ການປະຕິບັດການ ໃນຄັ້ງນັ້ນຂອງສະຫະລັດ ວ່າຕົນຈະອະນຸຍາດໃຫ້ຈີນມາສຶກສາເບິ່ງ ຊາກເຮືອບິນເຮລິຄອບເຕີລໍານີ້ ພວກເຈົ້າໜ້າທີ່ສະຫະລັດກ່າວວ່າ ພວກຕົນໄດ້ປຶກສາຫາລືກ່ຽວກັບບັນຫາດັ່ງກ່າວກັບ ພວກເຈົ້າໜ້າທີ່ປາກີສຖານແລ້ວ ແຕ່ທາງປາກີສຖານປະຕິເສດວ່າ ຕົນບໍ່ໄດ້ປ່ອຍໃຫ້ລັດ ຖະບານຕ່າງປະເທດໃດໆ ໄປເບິ່ງຊາກເຮລີຄອບເຕີ ສະມາຊິກສະພາສູງທ່ານ John Kerry ໄດ້ກ່າວໃນລະຫວ່າງການເດີນທາງໄປ Isla- mabad 2 ອາທິດຫຼັງຈາກການບຸກເຂົ້າສັງຫານບີນລາເດິນນັ້ນວ່າ ທາງການປາກີສຖານ ໄດ້ສັນຍາວ່າຈະມອບຊາກຫັງພັງຂອງເຮລິຄອບເຕີລໍານັ້ນ ຄືນໃຫ້ສະຫະລັດ ຮູບພາບ ຂອງຊາກເຮລິຄອບເຕີລໍານັ້ນ ໄດ້ຖືກນໍາອອກເຜີຍແພ່ທາງອິນເຕີເນດ ຢ່າງກ້ວງຂວາງ